stanford-oval/wikipedia huggingface dataset:
สไตรเกอร์แพ็ค
ซิลลูเอ็ตแพ็ค

ระบบอาวุธและอุปกรณ์แบบพิเศษซึ่งซาฟท์พัฒนาโดยใช้แนวคิดเดียวกับสไตรเกอร์แพ็ค ลักษณะที่แตกต่างจากสไตรเกอร์แพ็คก็คือซิลลูเอ็ตแพ็คจะไม่มีแบตเตอรี่ในตัว เท่าที่ปรากฏมีโมบิลสูทเพียงรุ่นเดียวเท่านั้นที่สามารถใช้งานซิลลูเอ็ตแพ็คได้อย่างเต็มรูปแบบนั่นก็คือ ZGMF-X56S อิมพัลส์กันดั้ม แต่กันดั้มแอสเทรย์เอาต์เฟรมสามารถใช้งานซิลลูเอ็ตแพ็คได้โดยการติดตั้งอแด็ปเตอร์มัลติแพ็ค เนื่องจากระบบโครงสร้างแบบคอร์สเปลนเดอร์ของอิมพัลส์กันดั้ม ซิลลูเอ็ตแพ็คจะติดตั้งกับยานไร้คนบังคับซิลลูเอ็ตฟลายเยอร์และปล่อยออกจากยานมิเนอร์ว่าเพื่อประกอบกับอิมพัลส์กันดั้มกลางสนามรบ ซิลลูเอ็ตแพ็คบางแบบจำเป็นจะต้องใช้งานคู่กับเลกฟลายเยอร์แบบพิเศษของอิมพัลส์กันดั้มเพื่อให้ใช้งานได้อย่างสมบูรณ์
ซิลลูเอ็ตแพ็ค > ฟอร์ซซิลลูเอ็ต

| α ฟอร์ซซิลลูเอ็ต |
| --- | --- |
น้ำหนัก: 14.76 ตัน
อุปกรณ์: บีมเซเบอร์ "วัชระ"
ซิลลูเอ็ตแพ็คสำหรับเพิ่มการขับเคลื่อนซึ่งจำลองมาจากเอลสไตรเกอร์แต่สามารถบินกลางอากาศได้ดีกว่า
ซิลลูเอ็ตแพ็ค > ซอร์ดซิลลูเอ็ต

| β ซอร์ดซิลลูเอ็ต |
| --- | --- |
น้ำหนัก: 15.39 ตัน
อุปกรณ์: ดาบเลเซอร์ต่อต้านยานรบ "เอ็กซ์คาลิเบอร์" บูมเมอแรงบีม "แฟลชเอดจ์"
ซิลลูเอ็ตแพ็คที่เน้นการต่อสู้ในระยะประชิดโดยจำลองมาจากซอร์ดสไตรเกอร์ ดาบเอ็กซ์คาลิเบอร์สองเล่มสามารถนำมาประกอบกันเป็นดาบสองปลายได้ ซอร์ดซิลลูเอ็ตมีท่อขับดันเสริมติดตั้งไว้เพื่อไม่ให้ความเร็วของอิมพัลส์กันดั้มลดลงเพราะน้ำหนักที่เพิ่มขึ้น
ซิลลูเอ็ตแพ็ค > บลาสต์ซิลลูเอ็ต

| γ บลาสต์ซิลลูเอ็ต |
| --- | --- |
น้ำหนัก: 21.14 ตัน
อุปกรณ์: บีมแคนน่อนกำลังสูง "เคอเบรอส" เรลกัน "เดลิวจ์" มิสไซล์ลันเชอร์สี่ลำกล้อง "ไฟเยอร์ฟลาย" บีมจาเวลิน "เดเฟียนท์"
ซิลลูเอ็ตแพ็คที่เน้นการต่อสู้ในระยะไกลโดยจำลองมาจากลันเชอร์สไตรเกอร์ มีอาวุธหลักเป็นบีมแคนน่อนกำลังสูงสองกระบอก, เรลกันแฝดและมิสไซล์ลันเชอร์ พร้อมกับมีบีมจาเวลินเป็นอาวุธในระยะประชิดตัว เนื่องจากมีน้ำหนักมาก ความคล่องแคล่วของอิมพัลส์กันดั้มจะลดลงมาเมื่อใช้ซิลลูเอ็ตแพ็คนี้
ซิลลูเอ็ตแพ็ค > เดสทินีซิลลูเอ็ต

| θ เดสทินีซิลลูเอ็ต |
| --- | --- |
อุปกรณ์: บีมแคนน่อนกำลังสูง ดาบเลเซอร์ต่อต้านยานรบ "เอ็กซ์คาลิเบอร์" ระบบขับเคลื่อน "ปีกแห่งแสง"
ปรากฏในดีไซน์ต้นฉบับ กันดั้มซี้ดเดสทินี โมบิลสูทวาริเอชัน ซิลลูเอ็ตแพ็คสำหรับทดสอบระบบของZGMF-X42S เดสทินีกันดั้ม เดสทินีซิลลูเอ็ตมีความสามารถเทียบได้กับซิลลูเอ็ตแพ็คพื้นฐานทั้งสามรวมกัน แต่เนื่องจากต้องใช้พลังงานสูงมากจึงไม่สามารถใช้ในการรบจริงได้ ในเนื้อเรื่องของโมบิลสูทกันดั้มซี้ด เดสทินีแอสเทรย์ ฉบับนิยายภาพ ซาฟท์ได้ปรับปรุงเดสทินีซิลลูเอ็ตจนสามารถใช้ในการต่อสู้ได้และได้ติดตั้งให้กับอิมพัลส์กันดั้มที่สร้างเพิ่มในภายหลัง
ซิลลูเอ็ตแพ็ค > ไกอา อบีส และ คาออสซิลลูเอ็ต

ปรากฏในโมบิลสูทกันดั้มซี้ด เดสทินีแอสเทรย์ ζ ไกอาร์ซิลลูเอ็ต, ε อบีสซิลลูเอ็ต และ δ คาออสซิลลูเอ็ต เป็นซิลลูเอ็ตแพ็คซึ่งทำให้อิมพัลส์กันดั้มสามารถจำลองความสามารถของ ZGMF-X88S ไกอากันดั้ม, ZGMF-X31S อบีสกันดั้มและ ZGMF-X24S เคออสกันดั้มได้ตามลำดับ โดยที่อิมพัลส์กันดั้มจะต้องเปลี่ยนชิ้นส่วนขาเป็นเลกฟลายเยอร์แบบพิเศษเพื่อให้ใช้งานซิลลูเอ็ตแพ็คทั้งสามแบบได้อย่างสมบูรณ์ ซึ่งจะทำให้อิมพัลส์สามารถแปลงร่างได้เหมือนกับโมบิลสูทต้นฉบับ
วิซาร์ดแพ็ค

ระบบอาวุธและอุปกรณ์แบบพิเศษซึ่งซาฟท์พัฒนาโดยใช้แนวคิดเดียวกับสไตรเกอร์แพ็ค ลักษณะที่แตกต่างจากสไตรเกอร์แพ็คและซิลลูเอ็ตแพ็คก็คือวิซาร์ดแพ็คนี้ไม่สามารถถอดเปลี่ยนกลางสนามรบได้ โมบิลสูทของซาฟท์ที่ใช้งานวิซาร์ดแพ็คได้ก็คือ ZGMF-1000 ซาคุวอริเออร์, ZGMF-1001 ซาคุแฟนธ่อม, ZGMF-XX09T ดอมทรูเปอร์และTMF/A-802W2 บาคูวฮาวน์ แต่กันดั้มแอสเทรย์เอาต์เฟรมสามารถใช้งานวิซาร์ดแพ็คได้โดยการติดตั้งอแด็ปเตอร์มัลติแพ็ค
วิซาร์ดแพ็ค > เบลซวิซาร์ด

| EX-M เบลซวิซาร์ด |
| --- | --- |
น้ำหนัก: 16.5 ตัน
อุปกรณ์: มิสไซล์นำวิถี "ไฟเยอร์บี"
วิซาร์ดแพ็คสำหรับเพิ่มการขับเคลื่อนซึ่งจำลองมาจากเอลสไตรเกอร์ เบลซวิซาร์ดด้อยกว่าเอลสไตรเกอร์เพราะไม่สามารถใช้บินในชั้นบรรยากาศโลกได้ ติดตั้งมิสไซล์นำวิถีเป็นอาวุธเสริม
วิซาร์ดแพ็ค > กันเนอร์วิซาร์ด

| EX-A1 กันเนอร์วิซาร์ด |
| --- | --- |
น้ำหนัก: 18.02 ตัน
อุปกรณ์: บีมแคนน่อนกำลังสูง "ออธรอส"
วิซาร์ดแพ็คสำหรับใช้ยิงสนับสนุนระยะไกล โดยใช้บีมแคนน่อนกำลังสูง"ออธรอส"ซึ่งใช้พลังงานจากถังพลังงานที่ติดอยู่ด้านหลัง
วิซาร์ดแพ็ค > สแลชวิซาร์ด

| EX-K สแลชวิซาร์ด |
| --- | --- |
น้ำหนัก: 13.4 ตัน
อุปกรณ์: ขวานบีมยาว "ฟาล์กซ์" ปืนกลบีมแก็ตลิ่ง "ไฮดร้า"
วิซาร์ดแพ็คสำหรับใช้ในการต่อสู้ระยะประชิด โดยมีขวานบีมด้ามยาวแบบสองคมเป็นอาวุธหลักและติดตั้งปืนกลบีมแก็ตลิ่งสองกระบอกไว้ด้านหลังเป็นอาวุธเสริม
วิซาร์ดแพ็ค > น็อคติลุกาวิซาร์ด

| EX-AAL น็อคติลุกาวิซาร์ด |
| --- | --- |
อุปกรณ์: ตอร์ปิโดนำวิถี ทุ่นระเบิดต่อต้านเรือดำน้ำ
ปรากฏในดีไซน์ต้นฉบับกันดั้มซี้ดเดสทินี โมบิลสูทวาริเอชัน เป็นวิซาร์ดแพ็คสำหรับใช้งานโดยซาคุวอริเออร์ที่ได้รับการดัดแปลงสำหรับใช้โจมตีชายฝั่ง น็อคติลุกาวิซาร์ดประกอบด้วยแบ็คแพ็คติดใบพัดสำหรับขับเคลื่อนและแผ่นรองเท้าสำหรับใช้ไถลไปตามผิวน้ำ ที่แผ่นรองเท้านี้ยังใช้เก็บตอร์ปิโดและทุ่นระเบิดน้ำลึกซึ่งเป็นอาวุธสำหรับใช้งานใต้น้ำ
วิซาร์ดแพ็ค > EX-R4 คอมมานด์วิซาร์ด

ปรากฏในดีไซน์ต้นฉบับกันดั้มซี้ดเดสทินี โมบิลสูทวาริเอชัน เป็นวิซาร์ดแพ็คซึ่งใช้ในตำแหน่งบัญชาการและสื่อสารโดยเฉพาะ คอมมานด์วิซาร์ดเป็นแบ็คแพ็คอุปกรณ์อิเล็กทรอนิกขนาดใหญ่และใช้งานร่วมกับซาคุCCI ซึ่งเป็นซาคุวอริเออร์ที่ได้รับการปรับปรุงมาเป็นพิเศษเท่านั้น
วิซาร์ดแพ็ค > EX-G1 ไนท์วิซาร์ด

ปรากฏในดีไซน์ต้นฉบับกันดั้มซี้ดเดสทินี โมบิลสูทวาริเอชัน เป็นวิซาร์ดแพ็คซึ่งใช้งานโดยZGMF-XX09T ดอมทรูเปอร์รุ่นดั้งเดิม ไนท์วิซาร์ดเป็นแบ็คแพ็คขนาดใหญ่ซึ่งใช้บรรทุกกระสุนของบาซูก้า "กิก้าลันเชอร์"และหอกหัวสว่าน "ฟอดิโอ"
วิซาร์ดแพ็ค > EX-EZ1200 อีซี่วิซาร์ด

วิซาร์ดแพ็คที่ใช้งานโดยZGMF-XX09T ดอมทรูเปอร์ซึ่งกลุ่มผู้ภักดีต่อลักซ์ ไคลน์พัฒนามาจากดอมทรูเปอร์รุ่นดั้งเดิมของซาฟท์ อีซี่วิซาร์ดเป็นแบ็คแพ็คขนาดเล็กซึ่งติดตั้งบีมเซเบอร์และท่อขับดันเอาไว้
วิซาร์ดแพ็ค > บูสเตอร์วิซาร์ด

ปรากฏในกันดั้มซี้ด เดสทินีแอสเทรย์' เป็นวิซาร์ดรุ่นพิเศษสำหรับซาคุแฟนธอมของอีไลจาห์ คีล เป็นวิซาร์ดสำหรับเพิ่มการขับเคลื่อนคล้ายกับเบลซวิซาร์ด แต่ไม่มีอาวุธเสริมและสามารถใช้บินกลางอากาศได้
วิซาร์ดแพ็ค > เคอเบรอสวิซาร์ด

ปรากฏในกันดั้มซี้ด C.E.73 สตาร์เกเซอร์ เป็นวิซาร์ดที่ออกแบบให้TMF/A-802W2 บาคูวฮาวน์ใช้งานแต่ก็สามารถให้ซาคุซีรีส์ใช้ได้ตามปกติ โดยมีหัวของบาคูวเสริมอีกสองหัว หัวเสริมนี้จะมีส่วนคอซึ่งยาวกว่าปกติและปรับให้โค้งงอได้ ในหัวเสริมนี้ติดอาวุธไว้เป็นเขี้ยวบีม เขาบีม และ บีมแคนน่อน
300

300 (สามร้อย) เป็นจำนวนธรรมชาติที่อยู่ถัดจาก 299 (สองร้อยเก้าสิบเก้า) และอยู่ก่อนหน้า 301 (สามร้อยเอ็ด)
คำเติมนำหน้า

ภาษากรีก - trihecto-
ภาษาละติน - tricenti-
ความหมาย

300 เป็นชื่อภาพยนตร์เกี่ยวกับนักรบสปาร์ตา
300 ขุนศึกพันธุ์สะท้านโลก

| 300 ขุนศึกพันธุ์สะท้านโลก |
| --- | --- |
ใบปิดภาพยนตร์
กำกับ: แซ็ค สไนเดอร์
บทภาพยนตร์:   แซ็ก สไนเดอร์  เคิร์จ จอห์นสแตด  ไมเคิล บี. กอร์ดอน 
สร้างจาก: 300 โดย แฟรงก์ มิลเลอร์ ลินน์ วาร์ลีย์
อำนวยการสร้าง:   จานนี นันนารี  มาร์ก แคนตัน  เบอร์นี โกลด์มันน์  เจฟฟรีย์ ซิลเวอร์ 
นักแสดงนำ:   เจอราร์ด บัตเลอร์  ลีนา ฮีดดี  เดวิด เวนแฮม  โรดรีกู ซานโตรู  ดอมินิก เวสต์ 
กำกับภาพ: แลร์รี ฟอง
ตัดต่อ: วิลเลียม ฮอย
ดนตรีประกอบ: ไทเลอร์ เบตส์
บริษัทผู้สร้าง:   เลเจนดารี พิคเจอส์  เวอร์ชวล สตูดิโอส์  แอทโมสเฟียร์ พิคเจอส์  ฮอลลีวู้ดแก๊งโปรดักชั่น  
ผู้จัดจำหน่าย: วอร์เนอร์บราเธอร์ส
วันฉาย:   9 ธันวาคม ค.ศ. 2006 (2006-12-09)  (บัตต์-นัม-อะ-โทน)   9 มีนาคม ค.ศ. 2007 (2007-03-09)  (สหรัฐ)
ความยาว: 116 นาที
ประเทศ: สหรัฐ
ภาษา: อังกฤษ
ทุนสร้าง: 65 ล้านดอลลาร์สหรัฐ
ทำเงิน: 456.1 ล้านดอลลาร์สหรัฐ
ข้อมูลจาก IMDb
ข้อมูลจากสยามโซน
300 ขุนศึกพันธุ์สะท้านโลก (300) เป็นภาพยนตร์อเมริกันแนวมหากาฬ แอคชั่น อิงประวัติศาสตร์ ที่ออกฉายในปี ค.ศ. 2006 กำกับโดย แซ็ค สไนเดอร์ นำแสดงโดย เจอราร์ด บัตเลอร์ ลีนา ฮีดดี เดวิด เวนแฮม โรดรีกู ซานโตรู ดอมินิก เวสต์ สร้างจากการ์ตูนชุดใน ค.ศ. 1998 ที่มีชื่อเดียวกันของแฟรงก์ มิลเลอร์ เป็นฉากเกี่ยวกับการสู้รบที่เทอร์มอพิลี
เนื้อเรื่อง

ดีลิออส ได้กล่าวเล่าเรื่องของกษัตริย์ลีโอไนดัสที่ได้รับการฝึกฝนวิชาศึกตั้งแต่ครั้งทรงพระเยาว์ กระทั่งยามขึ้นครองราชย์เป็นกษัตริย์แห่งสปาร์ตา ทางเปอร์เซียได้ส่งทูตมาเจรจาให้ยอมเป็นเมืองขึ้นแก่กษัตริย์เซอร์เซส แต่ลีโอไนดัสไม่ยอม และสังหารเหล่าผู้ส่งสารจากเปอร์เซียจนสิ้น เมื่อลีโอไนดัสเดินทางไปเยี่ยมนักบวชอีฟอร์ เพื่อขอคำทำนายและแจกแจงแผนการรบ โดยการบีบให้กองทัพเปอร์เซียนเดินทางผ่านช่องหุบเขา เพื่อจำกัดจำนวนของนักรบที่มีมากกว่าทางสปาร์ตา และผลักพวกเปอร์เซียนลงหน้าผาไป เหล่านักบวชอีฟอร์ปรึกษากับเทพยากรณ์ ได้รับคำแนะนำว่าสปาร์ตามิควรออกศึกโดยเด็ดขาด แต่ลีโอไนดัสเพิกเฉยและลากจากมา โดยหารู้ไม่ว่านักบวชอีฟอร์ได้รับสินบนจากนักการทูตของกษัตริย์เซอร์เซส
ลีโอไนดัสรวบรวมกองทัพทั้งสามร้อยนาย เดินทางไปร่วมกับนักรบชาวอาร์เคเดียและกรีกบางส่วน ร่วมกันสร้างกำแพงเพื่อต่อต้านการเดินทัพของชาวเปอร์เซีย ขณะเดียวกัน ลีโอไนดัสได้พบกับเอฟีอัลทีส นักรบสปาร์ตันที่มีรูปร่างพิกลพิการ ซึ่งตั้งใจจะร่วมศึกตามคำสั่งเสียของบิดามารดา แต่ด้วยความพิการของเอฟีอัลทีสเองทำให้กษัตริย์ปฏิเสธ
กษัตริย์เซอร์เซสเดินทางมาพบลีโอไนดัสด้วยตนเอง และกล่าวชื่นชมความกล้าหาญ พร้อมทั้งให้โอกาสในการยอมจำนน แลกกับความมั่งคั่งและอำนาจมากมาย แต่ลีโอไนดัสปฏิเสธ ทั้งยังตั้งปฏิญาณจะทำให้สมมติเทพอย่างเซอร์เซสหลั่งเลือดอีกด้วย ในการปะทะกัน ด้วยการตั้งรูปขบวนที่แข็งแกร่ง ทำให้ทัพสปาร์ตาสามารถเอาชนะทัพแรกของเปอร์เซียได้ กษัตริย์เซอร์เซสส่งกองทัพมาต่อสู้อีกหลายครั้ง แต่ก็โดนเหล่านักรบสปาร์ตันและกองหนุนทำลายได้ทุกครั้ง ขณะเดียวกัน เอฟิอัลทีสที่น้อยเนื้อต่ำใจ ได้หันไปสวามิภักดิ์แด่เซอร์เซส และบอกความลับทางภูมิศาสตร์ให้เซอร์เซสทราบ ทำให้กองทัพอาร์เคเดียนที่รู้ข่าวขอถอยทัพออกมาเนื่องจากเกรงจะสู้ไม่ได้ แต่ลีโอไนดัสยังยืนยันจะออกรบต่อไป และให้ดีลิออสที่สูญเสียดวงตาไปข้างหนึ่งจากการรบให้กลับมาแจ้งข่าวแก่ทางสภาเมือง
ที่เมืองสปาร์ตา ราชินีกอร์โกปฏิเสธข้อเสนอของเธอรอน นักการเมืองฉ้อฉลที่หวังจะให้ราชินีมีสัมพันธ์กับตน แลกกับการอนุญาตส่งทหารออกไปเสริมทัพแก่ลีโอไนดัส ในการประชุมสภา เธอรอนประกาศว่ากอร์โกนั้นไม่มีคุณสมบัติที่จะเป็นราชินี จึงโดนกอร์โกใช้มีดแทง เผยให้เห็นเหรียญตราของเซอร์เซสในกระเป๋า ซึ่งใช้ติดสินบนเธอรอน เมื่อทราบดังนี้ ทางสภาจึงรวมกำลังกันวางแผนต่อต้านเปอร์เซีย
ในหุบเขาลานศึก ทัพของเปอร์เซียเข้าล้อมทัพสปาร์ตัน และบังคับให้ลีโอไนดัสยอมจำนนแก่เซอร์เซสเป็นครั้งสุดท้าย ลีโอไนดัสทิ้งเกราะและโล่ห์ คุกเข่าเหมือนจะยอมให้ แต่กลับสั่งให้ทหารนายหนึ่งโจมตีกลับทันที เห็นดังนั้น เซอร์เซสจึงโกรธจัดและสั่งให้สังหารทัพสปาร์ตันทันที ท่ามกลางห่าฝนลูกธนูที่รายล้อม ลีโอไนดัสคว้าทวนคู่กายขว้างไปเฉี่ยวแก้มของเซอร์เซสจนบาดเจ็บ และหลั่งเลือดตามที่เขาเคยลั่นวาจาไว้ ลีโอไนดัสรวมทั้งทหารสปาร์ตันทั้งสามร้อยนายถูกสังหารสิ้น
ดีลิออสสรุปเรื่องราวทั้งหมดซึ่งเกิดขึ้นหนึ่งปีก่อนหน้าให้ทหารแห่งกองทัพฟัง และประกาศก้องให้เหล่าทหารร่วมกันสรรเสริญวีรกรรมของสปาร์ตันทั้งสามร้อยนาย รวมทั้งเผยให้เห็นกองกำลังของสปาร์ตันที่บัดนี้มีถึงหมื่นนาย และทหารจากกรีกอีกกว่าสามหมื่น จะรวมพลังกันต่อต้านกองทัพเปอร์เซียแม้จะมีกำลังมากกว่าถึงสามเท่าก็ตาม ก่อนจะนำทัพเข้าปะทะกันเกิดเป็นสงครามแห่งทุ่งราบพลาเทียในเวลาต่อมา
นักแสดง

เจอราร์ด บัตเลอร์ รับบท กษัตริย์เลโอไนดัสแห่งสปาร์ตา
ลีนา ฮีดดี รับบท ราชินีกอร์โกแห่งสปาร์ตา
เดวิด เวนแฮม รับบท ดีลิออส นักรบชาวสปาร์ตา
โรดรีกู ซานโตรู รับบท จักรพรรดิเซอร์เซสแห่งเปอร์เซีย
ดอมินิก เวสต์ รับบท เธอรอน นักการเมืองผู้ฉ้อฉลชาวสปาร์ตา
มิชชาเอล ฟัสเบ็นเดอร์ รับบท สเตลิออส นักรบชาวสปาร์ตา
ภาคต่อ

300 ขุนศึกพันธุ์สะท้านโลก มีภาคต่อคือ 300 มหาศึกกำเนิดอาณาจักร (300: Rise of an Empire) ออกฉายในสหรัฐอเมริกา วันที่ 7 มีนาคม พ.ศ. 2557
แหล่งข้อมูลอื่น

เว็บไซต์ทางการ
300 ที่อินเทอร์เน็ตมูวีเดตาเบส
300 ที่สยามโซน
300 ที่ออลมูวี
300 ที่รอตเทนโทเมโทส์
300 ที่เมทาคริติก
300 ที่บ็อกซ์ออฟฟิศโมโจ
Gerri Miller. "Inside 300". HowStuffWorks.
300 production notes เก็บถาวร 2012-10-21 ที่ เวย์แบ็กแมชชีน
Neil Miller (February 14, 2007). "Interview: Director Zach Snyder talks 300". คลังข้อมูลเก่าเก็บจากแหล่งเดิมเมื่อ 2008-05-15. สืบค้นเมื่อ 2016-06-11.
David C. Ryan (August 2007). "300 Lies? Give poetics a chance". Bright Lights Film (57).
Victor Davis Hanson (March 28, 2007). "300: Fact or Fiction?". Tribune Media Services. คลังข้อมูลเก่าเก็บจากแหล่งเดิมเมื่อ 2010-01-03. สืบค้นเมื่อ 2016-06-11.
Randonia

| Randonia |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: พืช Plantae
เคลด:: พืชมีท่อลำเลียง Tracheophytes
เคลด:: พืชดอก Angiosperms
เคลด:: พืชใบเลี้ยงคู่แท้ Eudicots
เคลด:: โรสิด Rosids
อันดับ:: อันดับผักกาด Brassicales
วงศ์:: Resedaceae Resedaceae Coss.
สกุล:: Randonia Randonia Coss.

Randonia เป็นสกุลของพืชดอกที่อยู่ในวงศ์ Resedaceae มีเพียงสปีชีส์เดียวคือ Randonia africana
มีถิ่นกำเนิดในแถบแอฟริกาเหนือ โซมาเลีย คาบสมุทรอาหรับ
Raffenaldia

| Raffenaldia |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: พืช Plantae
เคลด:: พืชมีท่อลำเลียง Tracheophytes
เคลด:: พืชดอก Angiosperms
เคลด:: พืชใบเลี้ยงคู่แท้ Eudicots
เคลด:: โรสิด Rosids
อันดับ:: อันดับผักกาด Brassicales
วงศ์:: วงศ์ผักกาด Brassicaceae
สกุล:: Raffenaldia Raffenaldia Godr.
สปีชีส์:: Raffenaldia
ชื่อทวินาม
Raffenaldia Godr.

Raffenaldia เป็นสกุลของพืชดอกที่อยู่ในวงศ์ Brassicaceae.
ถิ่นกำเนิดของมันคือแอฟริกาเหนือ
สปีชีส์ในสกุล ได้แก่:
Raffenaldia platycarpa (Coss.) Stapf
Raffenaldia primuloides Godr.
Ъ

| Yer |
| --- | --- | --- | --- | --- | --- | --- |

อักษรซีริลลิก
| А | Б | В | Г | Ґ | Ѓ | Д |
| Ђ | Е | Ѐ | Ё | Є | Ж | З |
| Ѕ | И | Ѝ | І | Ї | Й | Ј |
| К | Л | Љ | М | Н | Њ | О |
| П | Р | С | Т | Ћ | Ќ | У |
| Ў | Ф | Х | Ц | Ч | Џ | Ш |
| Щ | Ъ | Ы | Ь | Э | Ю | Я |
ไม่ใช่กลุ่มภาษาสลาฟ
| Ӑ | Ӓ | Ә | Ӛ | Ӕ | Ғ | Ҕ |
| Ӻ | Ӷ | Ԁ | Ԃ | Ӗ | Ӂ | Җ |
| Ӝ | Ԅ | Ҙ | Ӟ | Ԑ | Ӡ | Ԇ |
| Ӣ | Ҋ | Ӥ | Қ | Ӄ | Ҡ | Ҟ |
| Ҝ | Ԟ | Ԛ | Ӆ | Ԓ | Ԡ | Ԉ |
| Ԕ | Ӎ | Ӊ | Ң | Ӈ | Ҥ | Ԣ |
| Ԋ | Ӧ | Ө | Ӫ | Ҩ | Ҧ | Ҏ |
| Ԗ | Ҫ | Ԍ | Ҭ | Ԏ | Ӯ | Ӱ |
| Ӳ | Ү | Ұ | Ҳ | Ӽ | Ӿ | Һ |
| Ҵ | Ҷ | Ӵ | Ӌ | Ҹ | Ҽ | Ҿ |
| Ӹ | Ҍ | Ӭ | Ԙ | Ԝ | Ӏ |   |
อักษรซีริลลิกโบราณ
| Ҁ | Ѻ | Ѹ | Ѡ | Ѿ | Ѣ | Ꙓ |
| Ꙗ | Ѥ | Ѧ | Ѫ | Ѩ | Ѭ | Ѯ |
| Ѱ | Ѳ | Ѵ | Ѷ | Ꙟ |   |   |
ตัวอักษร (ตัวใหญ่: Ъ, ตัวเล็ก: ъ) เป็นรูปแบบหนึ่งของอักษรซีริลลิก
ชื่อเรียก

| ภาษา | ชื่อเรียก |
| --- | --- |
ภาษารัสเซีย: Твёрдый знак
ภาษาบัลแกเรีย: Ер голям
ภาษาคีร์กีซ: Ажыратуу белгиси
ภาษาทาจิก: Ъэ
ดูเพิ่ม

Ы
Ь
Randiellidae

| Randiellidae |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: Annelida Annelida
ชั้น:: Clitellata Clitellata
อันดับ:: Enchytraeida Enchytraeida
วงศ์:: Randiellidae Randiellidae Erséus & Strehlow, 1986
สปีชีส์:: Randiellidae
ชื่อทวินาม
Randiellidae Erséus & Strehlow, 1986

Randiellidae เป็นวงศ์ของสัตว์พวกหนอนปล้องที่อยู่ในอันดับ Enchytraeida
สกุลในวงศ์นี้ ได้แก่:
Randiella Erséus & Strehlow, 1986
Ralpharia

| Ralpharia |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: ไนดาเรีย Cnidaria
ชั้น:: ไฮโดรซัว Hydrozoa
อันดับ:: Anthoathecata Anthoathecata
วงศ์:: Tubulariidae Tubulariidae
สกุล:: Ralpharia Ralpharia Watson, 1980
สปีชีส์:: Ralpharia
ชื่อทวินาม
Ralpharia Watson, 1980

Ralpharia เป็นสกุลของไฮโดรซัวที่อยู่ในวงศ์ Tubulariidae.
สปีชีส์ของสกุลนี้พบในออสเตรเลีย มาเลเซีย และอเมริกา
สปีชีส์ในสกุล ได้แก่:
Ralpharia coccinea Watson, 1984
Ralpharia gorgoniae Petersen, 1990
Ralpharia magnifica Watson, 1980
Ralpharia multitentaculata (Fraser, 1938)
Ralpharia neira Petersen, 1990
Ralpharia parasitica (Korotneff, 1887)
Ralpharia rosetta Watson, 1999
Ralpharia sanctisebastiani (Da Silveira & Migotto, 1984)
การปฏิบัติการพยาบาลตามหลักฐานเชิงประจักษ์

การปฏิบัติการพยาบาลตามหลักฐานเชิงประจักษ์ หมายถึงกระบวนการแก้ปัญหาการพยาบาลทางคลินิกที่ใช้หลักฐานเชิงประจักษ์ที่ดีที่สุดจากงานวิจัยที่ออกแบบอย่างดี นำมาตัดสินใจในการปรับใช้ในการดูแลหรือการให้การพยาบาลผู้ป่วย
16 มิถุนายน

วันที่ 16 มิถุนายน เป็นวันที่ 167 ของปี (วันที่ 168 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 198 วันในปีนั้น
เหตุการณ์

พ.ศ. 2503 (ค.ศ. 1960) - ภาพยนตร์เรื่อง ไซโค โดยอัลเฟร็ด ฮิตช์ค็อก เปิดฉายรอบปฐมทัศน์ในรัฐนิวยอร์ก สหรัฐอเมริกา
พ.ศ. 2506 (ค.ศ. 1963) - วาเลนตินา เทเรชโกวา นักบินอวกาศรัสเซีย เดินทางขึ้นไปโคจรรอบโลกกับยานวอสตอค 6 และกลายเป็นสตรีคนแรกในอวกาศ
พ.ศ. 2518 (ค.ศ. 1975) - วันสถาปนา วิทยาลัยแพทย์ศาสตร์พระมงกุฎเกล้า
พ.ศ. 2548 (ค.ศ. 2005) - พระบาทสมเด็จพระปรมินทรมหาภูมิพลอดุลยเดช บรมนาถบพิตร มีพระบรมราชโองการโปรดเกล้าฯ สถาปนา หม่อมศรีรัศมิ์ มหิดล ณ อยุธยา ขึ้นเป็น พระเจ้าวรวงศ์เธอ พระองค์เจ้าศรีรัศมิ์ พระวรชายาฯ
วันเกิด

พ.ศ. 2401 (ค.ศ. 1858) - สมเด็จพระเจ้ากุสตาฟที่ 5 แห่งสวีเดน (สวรรคต 29 กรกฎาคม พ.ศ. 2493)
พ.ศ. 2422 (ค.ศ. 1879) - พระครูภาวนาภิรัต หลวงปู่ทิม เจ้าอาวาสวัดละหารไร่ (มรณภาพ 16 ตุลาคม พ.ศ. 2518)
พ.ศ. 2431 (ค.ศ. 1888) - อเล็กซานเดอร์ ฟรีดแมน นักคณิตศาสตร์และนักจักรวาลวิทยาชาวรัสเซีย (ถึงแก่กรรม 16 กันยายน พ.ศ. 2468)
พ.ศ. 2439 (ค.ศ. 1896) - เมอเรย์ ไลน์สเตอร์ นักเขียนนิยายวิทยาศาสตร์ชาวอเมริกัน (ถึงแก่กรรม 8 มิถุนายน พ.ศ. 2518)
พ.ศ. 2440 (ค.ศ. 1897) - เกออร์ก วิททิก นักเคมีชาวเยอรมัน (ถึงแก่กรรม 26 สิงหาคม พ.ศ. 2530)
พ.ศ. 2448 (ค.ศ. 1905) - ไม้ เมืองเดิม นักประพันธ์ (ผลงานเด่น แผลเก่า) (ถึงแก่กรรม 4 มีนาคม พ.ศ. 2485)
พ.ศ. 2451 (ค.ศ. 1908) - สฤษดิ์ ธนะรัชต์ นายกรัฐมนตรีไทยคนที่ 11 (ถึงแก่กรรม 8 ธันวาคม พ.ศ. 2506)
พ.ศ. 2455 (ค.ศ. 1912) - หม่อมหลวงจิรายุ นพวงศ์ อดีตองคมนตรี (ถึงแก่กรรม 7 พฤศจิกายน พ.ศ. 2546)
พ.ศ. 2472 (ค.ศ. 1929) - เศาะบาห์ อัลอะห์มัด อัลญาบิร อัศเศาะบาห์
พ.ศ. 2480 (ค.ศ. 1937) - ซีโมน แห่งซัคเซิน-โคบวร์คและโกทา พระมหากษัตริย์บัลแกเรียคนสุดท้าย และซาร์คนสุดท้ายของโลก
พ.ศ. 2493 (ค.ศ. 1950) - เจ้าหญิงเบียทริซแห่งบูร์บง-ซิซิลีทั้งสอง
พ.ศ. 2494 (ค.ศ. 1951) - โรเบอร์โต ดูรัน นักมวยชาวปานามา
พ.ศ. 2510 (ค.ศ. 1967) - เยือร์เกิน คล็อพ ผู้จัดการทีมชาวเยอรมัน
พ.ศ. 2512 (ค.ศ. 1969) - วินัย ไกรบุตร (เมฆ) นักแสดงชายชาวไทย
พ.ศ. 2514 (ค.ศ. 1971) - ทูพัค ชาเคอร์ แร็ปเปอร์ชาวอเมริกัน (ถึงแก่กรรม 13 กันยายน พ.ศ. 2539)
พ.ศ. 2515 (ค.ศ. 1972)
จอห์น โช นักแสดงชาวอเมริกัน
เสาวลักษณ์ ศรีอรัญญ์ (ปุ๋ย) มิสทีนไทยแลนด์ นักแสดงชาวไทย
พ.ศ. 2516 (ค.ศ. 1973) - เอ็ดดี้ ซิเบรียน นักแสดงชาวอเมริกัน
พ.ศ. 2524 (ค.ศ. 1981) - ดานีเอล บรืล นักแสดงชาวสเปน-เยอรมัน
พ.ศ. 2526 (ค.ศ. 1983) - เจน มาจูร่า นักกีตาร์ชาวเยอรมันมือเบสและนักร้องเชื้อสายไทย
พ.ศ. 2529 (ค.ศ. 1986)
แพร เอมเมอรี่ (แพร) นักแสดงหญิงชาวไทย
สมฤทัย พรหมจรรย์ (พริ้ง) ทรู อะคาเดมี แฟนเทเชีย นักแสดงชาวไทย
พ.ศ. 2532 (ค.ศ. 1989)
ยูอิชิ มะรุยะมะ นักฟุตบอลชาวญี่ปุ่น
โอดิออน อิกาโล นักฟุตบอลชาวไนจีเรีย
พ.ศ. 2534 (ค.ศ. 1991) - ชินอู นักร้องชาวเกาหลีใต้สมาชิกวงบอยแบรนด์เด็กB1A4
พ.ศ. 2535 (ค.ศ. 1992) - อัจฉราภรณ์ กนกนทีสวัสดิ์ (จีน่า) นักแสดงและนางแบบหญิงชาวไทย อดีตนางสาวไทย
พ.ศ. 2539 (ค.ศ. 1996) - ปีเตอร์ เดนแมน (เตอร์) นักแสดง นักกีฬามวย และนายแบบชาวไทย
พ.ศ. 2541 (ค.ศ. 1998)
พิมพิชยา ก๊กรัมย์ นักกีฬาวอลเลย์บอลหญิงชาวไทย
ริตสึ โดอัง นักฟุตบอลชาวญี่ปุ่น
พ.ศ. 2543 (ค.ศ. 2000) - บาเลนตินา ฟิเกรา นางแบบและนางงามชาวเวเนซุเอลา
พ.ศ. 2544 (ค.ศ. 2001) - นัดตะวัน ศักดิ์ศิริ นักแสดงชาวไทย
วันถึงแก่กรรม

พ.ศ. 2517 (ค.ศ. 1974) - กุหลาบ สายประดิษฐ์ นักประพันธ์ (เกิด 31 มีนาคม พ.ศ. 2448)
พ.ศ. 2543 (ค.ศ. 2000) - จักรพรรดินีโคจุง (ประสูติ 6 มีนาคม พ.ศ. 2446)
พ.ศ. 2546 (ค.ศ. 2003) - เทพชู ทับทอง นักหนังสือพิมพ์และนักเขียนบทความ นามปากกา ลุงหนวด เจ้าของคอลัมน์มาลัยเสี่ยงรัก
พ.ศ. 2547 (ค.ศ. 2004) - ถนอม กิตติขจร อดีตนายกรัฐมนตรีไทยคนที่ 10 เจ้าของฉายา "สามทรราชย์" (เกิด 11 สิงหาคม พ.ศ. 2454)
พ.ศ. 2552 (ค.ศ. 2009) - แจ้ง คล้ายสีทอง ศิลปินแห่งชาติผู้มีความเชี่ยวชาญในการขับร้องเพลงไทย และขับเสภา
วันสำคัญและวันหยุดเทศกาล

วันสถาปนาวิทยาลัยแพทยศาสตร์พระมงกุฎเกล้า
วันชาติประเทศอังกฤษ
แหล่งข้อมูลอื่น

BBC: On This Day
NY Times: On This Day
| ด ค กวันและเดือนในรอบปี |
| --- | --- |
มกราคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
กุมภาพันธ์: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29
มีนาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
เมษายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
พฤษภาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
มิถุนายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
กรกฎาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
สิงหาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
กันยายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
ตุลาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
พฤศจิกายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
ธันวาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
วันอื่นที่เกี่ยวข้อง: 0 มกราคม ·  30 กุมภาพันธ์
การนิยามหน่วยฐานเอสไอใหม่ พ.ศ. 2562

วันที่ 16 พฤศจิกายน พ.ศ. 2561 ที่ประชุมใหญ่ว่าด้วยการชั่งตวงวัด (CGPM) ครั้งที่ 26 ออกเสียงเป็นเอกฉันท์สนับสนุนบทนิยามใหม่ของหน่วยฐานเอสไอ ซึ่งคณะกรรมการชั่งตวงวัดระหว่างประเทศ (CIPM) เสนอมาในปีเดียวกันก่อนหน้านี้ บทนิยามใหม่จะมีผลใช้บังคับในวันที่ 20 พฤษภาคม พ.ศ. 2562
หน่วยกิโลกรัม แอมแปร์ เคลวินและโมลจะใช้นิยามใหม่ซึ่งใช้ค่าจำนวนที่แน่ชัดจากค่าคงตัวของพลังค์ (h) ประจุไฟฟ้ามูลฐาน (e) ค่าคงตัวบ็อลทซ์มัน (k) และค่าคงตัวอาโวกาโดร (NA) ตามลำดับ หน่วยเมตรและแคนเดลา (แรงเทียน) ซึ่งนิยามด้วยค่าคงตัวทางฟิสิกส์แล้ว มีการปรับให้เข้ากับบทนิยามปัจจุบัน บทนิยามใหม่มุ่งปรับปรุงหน่วยเอสไอโดยไม่เปลี่ยนขนาดของหน่วยใด ๆ ฉะนั้นจึงรับประกันว่าการวัดเดิมจะใช้ได้ต่อเนื่อง
เดิมระบบเมตริกรู้กันว่าเป็นระบบการวัดซึ่งได้มาจากปรากฏการณ์ที่ไม่เปลี่ยนแปลง แต่ข้อจำกัดทางเทคนิคก่อให้เกิดความจำเป็นในการใช้สิ่งทำขึ้น (เมตรต้นแบบและกิโลกรัมต้นแบบ) เมื่อระบบเมตริกมีการริเริ่มในฝรั่งเศสในปี 2342 แม้ระบบถูกออกแบบมาให้มีเสถียรภาพในระยะยาว แต่ปรากฏว่ามวลของต้นแบบเหล่านี้มีการผันแปรเล็กน้อยตามเวลาเมื่อเทียบกันและกัน และคิดว่าไม่เพียงพอสำหรับวิทยาศาสตร์ที่ต้องการความแม่นยำที่เพิ่มขึ้น ทำให้เกิดการแสวงหาสิ่งทดแทนที่เหมาะสม
การเปลี่ยนแปลงระบบเมตริกใหญ่ครั้งก่อนเกิดขึ้นในปี 2503 เมื่อมีการเผยแพร่ระบบหน่วยวัดระหว่างประเทศ (เอสไอ) อย่างเป็นทางการให้เป็นชุดหน่วยวัดที่สอดคล้องกัน เอสไอตั้งอยู่บนหน่วยฐาน 7 หน่วยซึ่งบทนิยามไม่ถูกจำกัดด้วยนิยามของหน่วยอื่น และอีก 22 หน่วยที่เป็นอนุพันธ์ของหน่วยฐานเหล่านี้ แม้จะมีการตั้งชุดหน่วยวัดเป็นหน่วยที่สอดคล้องกันแล้ว แต่กิโลกรัมยังนิยามด้วยสิ่งทำขึ้นทางกายภาพ และบางหน่วยซึ่งมีการนิยามด้วยการวัดที่รับรู้แน่ชัดได้ยากในห้องปฏิบัติการ เช่น ระบบมาตราเคลวินในแง่ของสามจุด (triple point) ของน้ำ
ในปี 2503 มีการนิยามเมตรใหม่ในแง่ของความยาวคลื่นของแสงจากแหล่งกำเนิดจำเพาะ ทำให้เป็นอนุพันธ์จากปรากฏการณ์ทางธรรมชาติสากล จึงทำให้กิโลกรัมต้นแบบเป็นสิ่งทำขึ้นสิ่งเดียวที่บทนิยามหน่วยเอสไอยึดอยู่ ด้วยบทนิยามปี 2562 ใหม่นี้ หน่วยเอสไอจะมาจากปรากฏการณ์ทางธรรมชาติทั้งหมดเป็นครั้งแรก
ผู้ประพันธ์จำนวนหนึ่งพิมพ์เผยแพร่ข้อวิจารณ์บทนิยามฉบับปรับปรุง รวมทั้งข้อวิจารณ์ว่าข้อเสนอใหม่ไม่ได้จัดการผลกระทบของการทำลายความเชื่อมโยงระหว่างบทนิยามของหน่วยดาลตันและบทนิยามของกิโลกรัม โมลและค่าคงตัวอาโวกาโดร
| ด ค กระบบหน่วยวัดระหว่างประเทศ (ระบบเอสไอ) |
| --- | --- | --- |
| หน่วยฐาน | กิโลกรัม  ·  เคลวิน  ·  แคนเดลา  ·  เมตร  ·  โมล  ·  วินาที  ·  แอมแปร์ |  |
| หน่วยอนุพัทธ์ | เกรย์  ·  คาทัล  ·  คูลอมบ์  ·  จูล  ·  ซีเมนส์  ·  ซีเวิร์ต  ·  นิวตัน  ·  ปาสกาล  ·  เทสลา  ·  เบ็กเคอเรล  ·  ฟารัด  ·  เรเดียน  ·  ลักซ์  ·  ลูเมน  ·  วัตต์  ·  เวเบอร์  ·  โวลต์  ·  สเตอเรเดียน  ·  องศาเซลเซียส  ·  โอห์ม  ·  เฮนรี  ·  เฮิรตซ์ |  |
| หน่วยที่ยอมรับให้ใช้แก่ระบบเอสไอ | ชั่วโมง  ·  ดอลตัน  ·  เดซิเบล  ·  ตัน  ·  นาที  ·  เนเปอร์  ·  ลิตร  ·  ลิปดาและพิลิปดา  ·  วัน  ·  หน่วยดาราศาสตร์  ·  องศา  ·  อิเล็กตรอนโวลต์  ·  เฮกตาร์ |  |
| ดูเพิ่ม | การแปลงหน่วย  ·  คำอุปสรรคเอสไอ  ·  คำนิยามหน่วยในปี 2005–2019  ·  การนิยามหน่วยใหม่ในปี 2019  ·  ระบบการวัด |  |
 หมวดหมู่
QUINCY / โคโนโยโนชิรุชิ

ควินซี่ / โคโนโยโนชิรุชิ (ญี่ปุ่น: QUINCY / コノヨノシルシ; โรมาจิ: Quincy / Kono yo no shirushi) เป็นซิงเกิลภาษาญี่ปุ่นลำดับที่ 13 ของโบอาในรูปแบบของดับเบิ้ล เอ ไซด์ ซิงเกิล วางขายเมื่อวันที่ 1 กันยายน พ.ศ. 2547 เปิดตัวสัปดาห์แรกที่อันดับ 4 ของออริกอนชาร์ต และมียอดขายรวม 82,000 แผ่น โดยทั้งสองเพลงถูกบรรจุอยู่ในอัลบั้ม BEST OF SOUL
เพลง QUINCY เป็นเพลงประกอบโฆษณาเครื่องสำอางฟาซิโอ ส่วนเพลง コノヨノシルシ (โคโนโยโนชิรุชิ) เป็นเพลงประกอบโฆษณาเครื่องดื่มยี่ห้อคาลปิส
รายชื่อเพลง

QUINCY
コノヨノシルシ
QUINCY (Instrumental)
コノヨノシルシ (Instrumental)
ชาร์ต

| วางจำหน่าย | ชาร์ต | อันดับสูงสุด | ยอดขายสัปดาห์แรก | ยอดขายรวม | อยู่ในชาร์ต |
| --- | --- | --- | --- | --- | --- |
| 1 กันยายน 2004 | Oricon Daily Singles Chart | #4 |  |  |  |
| 1 กันยายน 2004 | Oricon Weekly Singles Chart | #4 | 42,531 | 82,000 | 13 สัปดาห์ |
| 1 กันยายน 2004 | Oricon Monthly Singles Chart |  |  | 82,000 |  |
| 1 กันยายน 2004 | Oricon Yearly Singles Chart |  |  | 82,000 |  |
17

17 (สิบเจ็ด) เป็นจำนวนธรรมชาติที่อยู่ถัดจาก 16 (สิบหก) และอยู่ก่อนหน้า 18 (สิบแปด)
คำเติมนำหน้า

ภาษากรีก heptadeca-
ภาษาละติน septadeci-
ความหมาย

พ.ศ. 17 และ ค.ศ. 17
17 เป็นเลขอะตอมของคลอรีน
ชายไทยอายุครบ 17 ปี ต้องไปลงบัญชีทหารกองเกิน
17 ถือว่าเป็นเลขโชคร้ายในวัฒนธรรมอิตาเลียน โดยมีที่มามาจากเลขโรมันของ 17 คือ “XVII” ซึ่งสามารถเขียนกลับเป็น “VIXI” ที่ในภาษาละตินแปลว่า "ฉันเคยมีชีวิตอยู่" (I lived.) ซึ่งก็คือ "ฉันตายไปแล้ว" นั่นเอง
เครื่องบินของสายการบินอาลีตาเลีย ซึ่งเป็นสายการบินประจำชาติของประเทศอิตาลี ไม่มีที่นั่งแถวที่ 17 โดยจะข้ามตัวเลขจาก 16 ไปเป็น 18
ในทางคณิตศาสตร์

17 เป็นจำนวนเฉพาะ
ดูเพิ่ม

อาการกลัวเลขสิบเจ็ด